DR: “Et konservativt bud er dog en stigning på cirka 13 meter. Det konkluderer en ny undersøgelse…”

“Siden 60’erne er der sket en transformation. Vi har fået langt flere venstreorienterede ind, der gerne vil frem indenfor den pædagogiske forskning.”, lød det fra cand. pæd. Brian Degn Mårtensson i gårsdagens udgave af Cordua & Steno. Det har fået konsekvenser, fortsatte han: “Det bliver ikke sagt højt, men det er ikke særligt smart at være borgerlig hvis du vil frem indenfor den pædagogiske forskning.”. Den venstreorienterede forskningsbølge har bevirket at forskningen i høj grad foregår på ‘venstreorienterede præmisser’.

Degn Mårtensson talte specifikt om den pædagogiske forskning, men samme forhold er et faktum indenfor flere fag. Klimaforskningen fylder en del i disse år, og det kan være svært at adskille de her forskeraktivister fra radikale venstreorienterede såsom Extinction Rebellion, hvis talsmand lige har været gæst hos Andrew Neil på BBC. Hun kunne ikke forsvare organisationens skræmmende postulater, men lød lidt ligeglad: “… we need to do whatever it takes to bring emissions down”. Lidt i stil med Enhedslistens Pelle Dragsted som maskeret AFA-militant (2002), der ville bekæmpe sine politiske modpoler ‘by all means nessasary’.

Fra DR Online, de fortæller at CO2-indholdet i atmosfæren risikerer at blive ligeså høj som før industrialiseringen, hvis vi ikke, ja – stopper industraliseringen – Det er sket før: Vi er på vej mod et klima, hvor havet igen kan stige med 13 meter.

“To grader. Det lyder måske ikke af meget – men det havde en enorm betydning for, hvordan verden dengang så ud. Isen i de arktiske områder var nemlig langt mindre udstrakt, end den er i dag. Isen var blevet til vand, og derfor var verdenshavene steget med adskillige meter – måske op til 25. Et konservativt bud er dog en stigning på cirka 13 meter. Det konkluderer en ny undersøgelse, som er blevet præsenteret i det videnskabelige tidsskrift Nature. … Den primære grund til, at det siden industrialiseringen er blevet varmere, er, at der er kommet flere drivhusgasser som CO2 i atmosfæren. Før industrialiseringen var der for eksempel 280 ppm (parts per million, milliontedele, red.) CO2 i atmosfæren. I dag er der over 400 ppm. Og netop 400 ppm er den mængde CO2, forskerne mener, der omtrent fandtes i atmosfæren for tre millioner år siden, da Jorden var to grader varmere. … Det område, der i dag er Danmark, havde i lange perioder et klima, der var mindst lige så varmt som nutidens sydlige Florida. Den megen varme skyldtes blandt andet et højt indhold af CO2 i atmosfæren, som kom fra blandt andet aktive vulkaner.”

(DR.dk, 9. oktober 2019: Tast din kommune og se fremtidens vejr, hvis vi ikke får styr på klimaet)

Faktatjek

“Det værste scenarium hvis vi går næsten 200 år frem i tiden er 4 meter. Det er bestemt også meget men, – ikke i nærheden af DR’s 13 meter

– worst case seks generationer fremme Man kan forestille sig mange ting, men intet tyder på at vi reelt er på vej mod et klima med en havstigning på bare i nærheden af 13 meter. Det er der ganske enkelt intet der tyder på, det er ikke objektivt. Det er ren og skær fantasi.“ (Folkets Avis, 11. oktober 2019)

The URI to TrackBack this entry is: http://www.uriasposten.net/archives/105044/trackback